**Netværkskoordinatorgruppemøde**

D. 25. april 2012 kl. 14:30 – 16:30

Deltagere: Mette Feldballe, Merete Grave, Bettinna Brandt, Susan Mellin, Bjarne Rene Jensen, Per Wæhrens, Jette Sørensen, Per Løvhøj, Ulla Engholm og Kirsten Birk Olsen.

Rammer og indhold for efterårets/forårets 3 undervisningsmoduler i hhv. Udviklingspædagoguddannelse, civilsamfundsuddannelse og faciliteringsuddannelsen, samt studietur til Pistoia blev gennemgået, primært med afsæt i de to første moduler.

**Kommentarer til udviklingspædagoguddannelsen:**

* En udviklingspædagog skal ikke tænkes som en konsulentfunktion, der skal ud og udvikle pædagogisk praksis i andre institutioner, som tanken er i Københavns Kommune. Det skal være en der skal bruges indadtil i organisationen.
* Det er vigtigt at være tydelig på hvad den/de pædagoger der melder sig til uddannelsen bliver stillet i udsigt og hvad forventningen er til deres funktion som en udviklingspædagog. Nogle ledere supplerede med hvorledes de tænker en udviklingspædagog skal indgå i deres organisation. Der er ikke nogen forventing om at de pædagoger der deltager på uddanneslen skal have en ensartet funktion.
* Æstetiske læreprocesser kan være et svært ord at sælge. Overvej en anden overskrift
* Super vigtigt og relevant indhold. Pædagogerne glæder sig til at få fyldt mere på. Mange vil være interesserede og det kunne være godt at tilbyde uddannelsen på et senere tidspunkt igen – hvor et nyt hold kan komme af sted.
* Godt at det kun er pædagoger uddannelsen er adresseret til. Det bliver mere tydeligt og det bliver dejligt at have nogen at udvikle institutionen med. ”Jeg vil gerne at mine medarbejdere kommer tilbage og forstyrrer mig”, ”Jeg glæder mig til at få nogle pædagoger der kan være med til at give institutionen et pædagogisk løft”, ”pædagogerne får mulighed for at skabe deres pædagogiske rum”.
* Uddannelsen må ikke blive for teoretisk tung. 44 timer er meget. Uddannelsen er tænkt kreativt bygget op og med et teoretisk fundament byggende på aktionsforskning. Der vil således blive taget afsæt i institutionens hverdag og i en vekselvirkning mellem teori, refleksion og praksisudvikling – vil uddannelsen blive bygget op.

**Kommentarer til civilsamfundsmodulet:**

* Det skal være tydeligt hvorfor den her uddannelse er vigtigt – ikke kun for MDI men også for institutionerne – skab en brændende platform
* Godt at uddannelsen er tænkt handlingsorienteret og praksisnær ved at man bliver udstyret med konkrete modeller og skabeloner for hvordan civilsamfundsinitiativer rulles i gang. Dejligt at blive klædt ordentlig på (bl.a. hvordan man håndterer fagforenings syn på frivilligt arbejde) – for det ved man i dag ikke rigtig hvordan man skal gå til opgaven.
* Godt at få delt begreberne op i ”civilsamfundssfæren” og ”den private sfære”
* Vigtigt at der i drøftelsen af frivillighed også bliver sat fokus på hvordan der skal være tydelighed omkring ens særkende og unikum og på at de fagprofessionelle bliver udfordret på at skulle kunne forklare deres faglighed overfor ”uprofessionelle” frivillige – hvad er fagprofessionelt arbejde og hvad er ikke fagprofessionelt arbejde.
* Bliver der også undervist i hvordan man søger fonde?
* Der er et mætningspunkt ift mere uddannelse p.t. ”ikke mere Kurt Klaudi Klausen lige nu”
* ”Man skal nok lige vendes til at tænke i at andre kan komme ind og hjælpe til – det er en omstillingsproces”
* Det er en spændende uddannelse. Når først man opdager hvilke potentialer der er i at have et godt civilsamfundsengagement, så er det jo super vigtigt.
* Civilsamfund er en fin overskrift og et udmærket begreb.
* Civilsamfundsengagement skal ikke føre til ekstraarbejde.

**Kommentarer til formen og rammerne:**

* Bedst med undervisning der er bygget op så de kan være væk fra institutionen en hel dag. Det er forstyrrende og forvirrende at skulle arbejde et par timer og på uddannelse et par time på samme dag
* Det kunne være dejligt hvis undervisningen var i MDI – mere intimt og hjemmeligt. Modsat giver UCC et indtryk af et fagligt undervisningsmiljø.
* Kan man udskyde tilmeldingsfristen og dermed også kick-off. Der skal bruges lidt tid på at overveje hvem der er de rette at sende af sted og ideen skal fødes hos pædagogerne – gerne materiale ud to måneder før tilmelding. Der er behov for en modningsproces som er meget kort hvis tilmeldingen er d. 1. juni. Der blev efterspurgt noget appetizer-materiale.
* Kan man bruge netværksmidlerne til at finansiere noget af uddannelsen/Pistoiaturen?
* At civilsamfundsmodulet ligger samtidig med diplomuddannelsen i ledelse er en udfordring. Der vil være meget at se til og lederne er lige nu meget mætte. Giv modulet lidt tid.
* Der er mange store projekter som lederne er optagede af lige nu – fusioner, ombygninger m.m.

Ulla og Kirsten takkede for fremmødet og for det engagement og de gode input som deltagerne var kommet med.